מוסד הרב קוק

מוסד הרב קוק הוא מכון מחקר והוצאה לאור תורני הקרוי על שמו של הרב אברהם יצחק הכהן קוק. המוסד ממוקם בכניסה לעיר ירושלים בשכונת קריית משה. המוסד הוקם בשנת 1936 על ידי הרב יהודה לייב מימון, ממנהיגי המזרחי ולימים שר הדתות הראשון של מדינת ישראל. בט"ו בשבט תש"י הונח אבן פינה לבניין מוסד הרב קוק בכניסה לירושלים, על מגרש של הקרן הקיימת. באלול תש"י באזכרה לרב קוק נלקחו 12 אבנים מהר ציון ליסוד הבניין. בנובמבר 1953, נחנך בית מוסד הרב קוק. המבנה כלל חדרים לחוקרים, ספרייה גדולה ואולם כנסים. ביוני 2017 היה חלק גדול של המבנה מושכר לשני סמינרים חרדיים לבנות. המבנה כלל אולם בצורת חצי גורן עגולה, כדי שהסנהדרין תוכל לקבוע את משכנה הראשון בבניין זה. בפרסום (משנת 1938) הוגדרו מטרות מוסד הרב קוק: להוציא לאור ספרות תורנית, דתית-לאומית ומדעית, הלכתית ואגדית, פרשנית והיסטוריית בשביל זקנים וצעירים, בוגרים ובני הנעורים. להוציא לאור ספרי הראשונים הגנוזים בכתבי-יד מסודרים במבואות והערות על ידי חכמים וסופרים. לתמוך במחברים, סופרים וחוקרים דתיים ולאפשר להם להוציא לאור את יצירותיהם הספרותיות. להוציא לאור קבצים לתורה, למדע ולספרות שמטרתם: לפענח את מצפוני האור הגנוז בספרות הישראלית לכל ענפיה, לחקור את העבר וההווה של ישראל, לעורר ולעודד את הכחות הצעירים שבתוך היהדות הדתית-לאומית כדי לשתף אותם בעבודה ספרותית תורנית ומדעית, להדריך את הנוער העברי ולחנכו ברוח של אהבה עמוקה לישראל ולכל קנייניו. בנוסף להוצאת הספרים, בעבר כלל מוסד הרב קוק כולל, וספרייה תורנית (ספריית הרב מימון). במשך שנים רבות מקיים המוסד כמעט מדי שנה "כנס שנתי לתורה שבעל פה" בהשתתפות הרבנים הראשיים ודמויות ידועות בעולם התורני. עיקר פעילותו של המוסד היא הוצאת ספרים, המתמחה בהוצאת ספרי קודש בתחומים שונים. גולת הכותרת שלמענה הוקמה ההוצאה היא הוצאת כתבי הראי"ה (כתביו של הרב אברהם יצחק הכהן קוק, ביניהם: אגרות הראי"ה, אורות, אורות הקודש, מוסר אביך, עולת ראיה וכו'). במסגרת הוצאת הספרים פועל גם "מכון להוצאת ראשונים ואחרונים" המתמחה בהוצאת מהדורות מדעיות ומוגהות של כתבי פרשנים ראשונים על הש"ס, כדוגמת הריטב"א, הרשב"א ורבנו נסים (הר"ן). החל מסיוון תרצ"ז (1937) מוציא המכון, כתב עת בשם "סיני", היוצא שש פעמים בשנה, שהיווה במה ייחודית להלכה והגות יהודית. במשך השנים יצאו על ידי המכון כתבי עת נוספים בתחומים תורניים: "ארשת: ספר שנה לחקר הספר העברי", "תורה שבעל פה" (שכתוב הרצאות מהכנס השנתי לתורה שבעל פה), ו"בית התלמוד". כמו כן, במתחם מוסד הרב קוק פועל בית הכנסת "בית יהודה" מייסודו של הרב מיימון. בבית כנסת זה כיהן כרב הרב דוד נשר. גנזך הציונות הדתית נפתלי בן-מנחם, ספרי מוסד הרב קוק שיצאו לאור בשנים תרצ"ז-תש"ל, הוצאת מוסד הרב קוק תש"ל חיים זהר, מוסד הרב קוק - ראשיתו ומייסדיו, הוצאת הסתדרות המזרחי - הפועל המזרחי תשס"ה הרב יוסף אליהו מובשוביץ, הספר - יובל ה-70 למוסד הרב קוק, הוצאת מוסד הרב קוק תשס"ח מדיה וקבצים בנושא מוסד הרב קוק בוויקישיתוף אתר האינטרנט הרשמי של מוסד הרב קוק מידע על מוסד הרב קוק בקטלוג הספרייה הלאומית חיים זהר, "מוסד הרב קוק" ראשיתו ומייסדיו א(הקישור אינו פעיל) חיים זהר, "מוסד הרב קוק" ראשיתו ומייסדיו ב(הקישור אינו פעיל) אליהו גליל, 'מוסד הולך ונעלם' - כתבת תחקיר על מוסד הרב קוק, שביעי, גיליון 331, ט"ו כסלו תשע"ט, עמ' 26–32 אירוע חגיגי לכבוד הוצאת הספרים מוסד הרב קוק, באתר ארכיון הסרטים הישראלי בסינמטק ירושלים, יומן כרמל, 4 ביוני, 1938 מוסד הרב קוק (ירושלים), דף שער בספרייה הלאומית הנחת אבן פנה לבית מוסד הרב קוק, הצופה, 3 בפברואר 1950 אזכרה לרב קוק, הַבֹּקֶר, 7 באוגוסט 1950 מוסד הרב קוק חנך ביתו, חרות, 9 בנובמבר 1953 מוסד הרב קוק יגביר פעולותיו, הצופה, 11 באוגוסט 1953